Han tok magistergrad ved Universitetet i Bergen i 1966 på en avhandling om kapitalforvaltning under ekstrem usikkerhet, basert på eksempler fra norske fiskere. Fra 1967 til 1970 var han universitetslektor ved Memorial University of Newfoundland. I 1970 ble han amanuensis ved Universitetet i Oslo og i 1972 førsteamanuensis ved Universitetet i Tromsø, to år senere ble han professor i samfunnsvitenskap der. Han flyttet så til Flekkefjord og var fra 1986 førsteamanuensis ved Høgskolesenteret i Rogaland, hvor han ble professor i 1993, en stilling han hadde til 2005. Fra 1990 var han også professor II ved Universitetet i Tromsø, hvor han var knyttet til Norges fiskerihøgskole. Hans artikkel fra 1977 ble i 2011 kåret til et av de 25 viktigste bidrag til norsk sosiologi i Norsk sosiologisk kanon.